હવે વાત કરીએ કે સ્તન કેન્સર કોને-કોને થઇ શકે. કોઇ કુટુંબમાં વારસાગત હોય છે. જો કુટુંબમાં પહેલા કોઇને થયુ હોય તો એમની પેઢીમાં સ્તન કેન્સર થવાની શક્યતા છે. જેમની માતા કે બહેનને સ્તન કેન્સર હોય છે એમને સ્તન કેન્સર થવાની શક્યતા ત્રણ ગણી જેટલી વધી જાય છે. 40 વર્ષથી નાની સ્ત્રીની સરખામણીએ 60 વર્ષથી મોટી ઉંમરની સ્ત્રીઓમાં સ્તન કેન્સર થવાની શક્યતા આશરે ત્રણ ગણી વધારે હોય છે. એવી સ્ત્રીઓ કે જેમને 30 વર્ષ બાદ પહેલુ બાળક થાય છે એવી સ્ત્રીઓને સ્તન કેન્સર થઇ શકે છે. ત્યારબાદ એ સ્ત્રીઓ કે જે પોતાના બાળકને ધવડાવતી નથી અથવા તો ખૂબ ઓછા સમય માટે ધવડાવતી હોય છે એવી સ્ત્રીઓને પણ સ્તન કેન્સર થઇ શકે છે. જે સ્ત્રીઓને બાળક નથી થયુ એવી સ્ત્રીઓ પણ આનો ભોગ બની શકે છે. જીવનમાં કસરતનો અભાવ, બેઠાડુ જીવન, વધુ ચરબીવાળો ખોરાક ખાવો અથવા તો વજન વધુ હોય એને પણ સ્તન કેન્સર થઇ શકે.